INTETO YENKOSI.

Ute u Mombeka, u Lobarti (mna ke) u Dotolo (Dr. Elmslie, no Mr. Williams, masimke e Bandawe, bade bawacite Amatonga abantu abebefudula bengamakoboka abo kade, abebe kade bebakataza, basaya kwenjenjalo nangoku ukuba abapazanyiswa. Ite inkosi yakukov’ukutsho, yesuka yemka, yaya kuhlala mgama pantsi komtunzi yodwa, sasala sisitsha sedwa lilanga ecaleni lobuhlanti. Iqubile inteto ngolo hlobo, kwade kwesuka nto bati ngu Mahlaule yati—Kuka no usuka uteta kwalanto ubuyitetile uman’ukuti awunako ukushiywa umzi osecibini olizibuko lento zonke. Asilwi nganto nani tina, naso zintabeni apa nase Cibini paya. Asilwi nangenxa yala Matonga ase Bandawe, awona silwela wona ngala ase Tshintetshi. Ngawo la asikatazayo, amane eyingenela imizi yetu eyitimba. Yabonani ke, nisibope izandla leminyaka asenza mfazwe nawo. Kodwa kona ngoku asisafuni kubotshwa zandla mntu, maze ningafane niwatetelele lawo ase Tshitentshi, siyakulwa nawo.

Siyalivuma ke elenu, ukuba la Matonga ase Bandawe akayi kupuma aye kunceda lawa siya kulwa nawo, kuba siyayibona le ndawo yenu niyitetayo. Kanjalo maze angabamkeli ababaleka paya beze kungena kubo, bebesilwa nati.

ISIGQIBO SENTETO.

Ite ke yakuba igqityiwe inteto, esuka ema ngenyawo amapakati ka Mombera ukuvakalisa isigqibo apo sikona, avakala esiti—O Nkosi, kutetiwe! kutetiwe! kutetiwe! ipelile inteto ebiko. *Bayete!* yatsho yonke inkundla yati. *Bayete!*

AMANYURARA AMA ARAB.

Kute kwakuba kuse kweso simo sinjalo xa sekupalala igazi pakati kwezo zizwe, kwavakala ezinye indaba zivela emantloko e Cibi le Nyassa. U Dr. Laws uti ngazo ukubala—Andazi nokuba indaba zelipezulu seke naziva na? Ama Arab axoxe udushe nabantsundu, abulala inkosana etile. Abantsundu bazipindezele, babulala isitandatu kwi cala lama Arab. Ama Arab aselesuka ewungenela umhlaba, ecita imizi, etimba nabantu abaninzi kunene, abeta kwamdaka layintlaugo ilizwe. Kuqala beke ngati akuko butshaba ngakuti, kwaya, kwaya avela mhlope alwa nati. Bate abetu abatuta iposi badutyulwa, bati nabatuta ukudla babinzwa aze ade afunzela kumzi wetu ose Karongas Kodwa ke ate efika, afika impi yetu seyongeziwe kukufika kuka Consul O’Neil, i Consul yase Mozambique no Mr. Sharpe obe zingela kufupi ne Bandawe, agxotwa ke ngoko ama-Arab. Kute kusisa afika ama-Arab engumkosi, aba vingcela intsuku zontlanu. Kwati ezo ntsuku kwaba yingwangwa imini nobusuku, kwenzakala abantu ababini kuti, kwaye kunzima. Kute ngolu Iwe Sihlanu, kwapela ukudubula, kanti kupela nje kupeliswa ngumkosi ovela pezulu wama Sokilis, ote wakuva le ngwangwa yokuvingce- Iwa kwalo mpi yakowetu, weza kusinceda. Lo mkosi wawu ngama waka amane amagora (3,000).

UKUSUKELANA KWAMAKABA.

Uti u Dr Laws encwadini yake—Kute kwasemveni koku- gqitywa kwenteto, kwafika abatunywa base Bunguni, sebevela emkosini wa Banguni. Kanti wawupumile, wafunzela komkulu kanye kwa ngo Mvulo lowo sagoduka ngawo sisuka etyaleni elo, sigoduka sisiya e Livingstonia. A Banguni batelelwa nga Bassenga, bawela umlambo olu Wangu kuba wawutshile, atshabalalisa ku Mawemba, lawa ebemane etimba kufupi nesikolo sika Mr Bain. Kwafa into eninzi ya Mawemba lawo, afunyanwa esazobe ngefuta elimhlope into leyo elupau lokuba ebeke abulala kunene intshaba zawo nawo. Kutiwa a Banguni bafile kakulu kodwa ke baninzi kubo ababuye bezobile ngotutu Iwama- tambo, olo lukwa lupau lenani elibuleweyo la Matonga. Kuya buleleka kakulu ukuba sibe nendawo esazigqibayo nenkosi pambi kokufa kwelizwe. kuba ngoku xa sekunje bekuya kunqaba kanye,

UKUCOLACOLA.

Idini elingumntu.—Ati amapepa kuko umntu wase Selma okwi Alabama ogama lingu William Jordan obesele-noxesha equba umsebenzi wobugqira benkolo. Ke kute wenza inkonzwana etile endlwini yake (kuba ubesele nabalandeli abaninzi) kute ke kulo nkonzwana kwabako iqela lamankazana anje ngo Mary Moore, Lucy Heard no Francis Drive. Ute ko u Jordan, namhla uza kwenza inkonzo eyodwa eyi Pasika, watsho wati kufuneka idini.

Ukwenziwa kwalo.—Ati ke amapepa kuvele la nkazana ingu Frances Drive eyayikwa ngum Negro nayo kwa nje nge gqira elo eyaselisiti yona iyazinikela ukuba yenziwe idini. Ifike yayibeka pezu kwe tafile intloko yayo*,* waza u Jordan warola isirele wayixabela entanyeni, watsho langumtombo igazi kwa oko.

Ukunqunyulwa kwentloko.—Kute kwakuba njalo wati u Jordan ku Lucy Hfeard—Nqumla intloko le ngesisirele, watsho wamnika. Koko yena akavumanga kanye. Kute ke emva koko, wasitabata u Jordan isirele, wayiti kita intloko yahamba yodwa, waqauka kwa oko.

Ukurwiqwilizwa kwesidumbu.—Basuke apo o Lucy Heard no Mary Moore, bawutabata umzimba lowo, bawurolela esitilatweni. Kute emva koko, wesuka u Jordan epete eso sirele sixape igazi waya kuma emnyango waqala washumayela. Kute (kuba bekuko um-Lungukazi obevunyelwe ukuba eze kubonela ukwenziwa kwedini) wapuma ekala ebaleka, wasingisa ngasesitilatweni, wati emva koko waya kuwuhlaba emapoliseni.

Ukubanjwa kwegqira.—Kutiwa ke afikile amapolisa alinga ukumbamba koko ulwe wanakanisa, waluncalasi, wade wabanjwa ngenkankulu kuba ede wagutyungelwa yinto eninzi yabantu.

Ozalelwe e kofinini.—Lembali ifunyenwe kwi Mo­dern Society. Kutiwa kuko umfazi owayesifa, waye ebe- xakekile wada wabuba enjalo. Ude wenzelwa nomkumbi wokuncwaba, lade lafika nexesha lokuya kumncwaba. Kute xa sekus’emancwabeni, kwavakala amazwi nemikwino pakati kwale kofini, suke kwati ntshimpantsholo kwababeye kuncwaba. Kupangwe ezinxoleni, ne screw­driver kwa oko yavulwa ikofini, kanti obe ngumfikazi selebuye wapila, kanti uzele umntwana oyinkwenkwe, inzwana. Kutiwa ke, ute endaweni yoko ngeza inani laba sezulwini, suke wongeza kwa aba semhla beni.

Icebetshu lokusinda.—Ati amapepa kuko indoda e sinde kakubi ibiye kuzingela. Igama layo ngu Mr. Muntz. Ute kuba wayezingela ehamba nezinja ezikalipe kunene wati esapalisa kunene kwitafana elitile, kanti kuko iwuba lomnxuma onzulu kunene ekwa kumbiwa kuwo igravel, wati kuba uselumdala awabi nakubonakala kakuhle kwa esekude umntu, kuba inca yayikulile.

Ukuposeka pakati.—Ute akubonukuba kuxa selekufupi engasena kulibamba ihashe wawubona, kwakungasancedi nto. Waposeka pakati kunye nehashe lake, wahamba entlaleka kwinqame nge nqame wada waya kufika ezantsi, eselefile nasiduli, ezele ngamanxeba nokukutuka kwindawo-ngendawo. Evukile uzame ukupuma apo, waba nokuncediswa ngabanye abantu, waya egqireni apo ancedwe kona. Nehashe lake lenzakala, kodwake, lasinda noko.

Isiyalo kotitshala.—Lento yokuti ititshala xa ibuza umbuzo emntwaneni, ibuti ntshwa ubuso, iyamdida wumbi. Ite enye ngamhla utile yabuza umbuzo emntwaneni ngobuso obute ntshwa, obunemitshiti yentsongelo, kuko namanene, namanenekazi awayeze kubonela nokuva intsapo, yati “ Wena! ngubani owadala izulu nomhlaba ngentsuku ezisixenxe?” Ute umntwana engcangcazela.—“ Ndim nkosi ndixolele andikubuye ndipinde.”—Bamangaliswa bonke ababeko, bahlunguzela intloko.— Lumkani ke botitshala uhlobo Iwentsebe zenu elusatsheni enilufundisayo.—

Iqinga elibi lobusela.—Ati amapepa kuko into embi kunene ehle elwandle ku Stemele oyi Bellona we Asia Mi­nor’s Company, obunabantu aba 400, inkoliso ingama Greek. Kutiwa kute kwakuba pi, kwavakala kusitiwa,—Umlilo! suke kwabako isipitipiti esikulu kunene kubantu abo bebe senqanaweni.